ᱢᱩᱥᱛᱟᱯᱷᱤᱡᱩᱨ ᱨᱚᱦᱚᱢᱟᱱ

ᱢᱩᱥᱛᱟᱯᱷᱤᱡᱩᱨ ᱨᱚᱦᱚᱢᱟᱱ (ᱡᱟᱱᱟᱢ: ᱖ ᱥᱮᱯᱴᱮᱢᱵᱚᱨ ᱑᱙᱙᱕) ᱫᱚ ᱥᱟᱛᱠᱷᱤᱨᱟ ᱦᱚᱱᱚᱛ ᱨᱮᱭ ᱡᱟᱱᱟᱢ ᱟᱠᱟᱱ ᱢᱤᱫᱴᱟᱹᱝ ᱵᱟᱝᱞᱟᱫᱮᱥᱤ ᱠᱨᱤᱠᱮᱴᱟᱨ ᱠᱟᱱᱟᱭ᱾ ᱵᱟᱝᱞᱟᱫᱮᱥ ᱠᱨᱤᱠᱮᱴ ᱫᱚᱞ ᱨᱮᱱ ᱢᱤᱫ ᱥᱚᱦᱮᱫ ᱦᱤᱥᱟᱹᱵᱛᱮ ᱩᱱᱤ ᱫᱚ ᱞᱮᱸᱜᱟ ᱛᱤ ᱨᱮᱱ ᱯᱷᱟᱥᱴ ᱵᱳᱞᱟᱨ ᱠᱟᱱᱟᱭ᱾ ᱫᱷᱟᱹᱨᱛᱤ ᱨᱮᱱ ᱯᱟᱹᱦᱤᱞ ᱠᱨᱤᱠᱮᱴᱟᱨ ᱦᱤᱥᱟᱹᱵᱛᱮ ᱩᱱᱤᱜᱮ ᱟᱭᱟᱜ ᱯᱟᱹᱦᱤᱞ ᱵᱟᱨ ᱜᱟᱛᱮ ᱨᱮ ᱑᱑ ᱜᱚᱴᱟᱝ ᱣᱤᱠᱮᱴᱮ ᱮ ᱧᱟᱢ ᱟᱠᱟᱫᱟ᱾ ᱫᱤᱥᱚᱢ ᱨᱮᱱᱟᱜ ᱜᱷᱟᱨᱚᱸᱡᱽ ᱠᱨᱤᱠᱮᱴ ᱨᱮ ᱩᱱᱤ ᱫᱚ ᱟᱵᱟᱦᱚᱱᱤ ᱞᱤᱢᱤᱴᱮᱰ, ᱠᱷᱩᱞᱱᱟ ᱵᱤᱵᱷᱟᱜᱽ ᱯᱟᱸᱦᱴᱟ ᱠᱷᱟᱱᱮ ᱜᱟᱛᱮᱜᱼᱟ᱾ ᱒᱐᱑᱖ ᱥᱮᱨᱢᱟ ᱨᱮ ᱩᱱᱤ ᱥᱤᱧᱚᱛ ᱨᱮ ᱥᱟᱱᱨᱟᱭᱡᱟᱨᱥ ᱦᱟᱭᱫᱨᱟᱵᱟᱫᱽ ᱯᱟᱦᱴᱟ ᱠᱷᱚᱱ ᱟᱭᱯᱤᱮᱞ ᱨᱮᱭ ᱜᱟᱴᱮᱣ ᱟᱠᱟᱱᱟ᱾ ᱤᱝᱞᱮᱱᱰ ᱨᱮᱱᱟᱜ ᱥᱟᱥᱮᱠᱥ ᱠᱨᱤᱠᱮᱴ ᱠᱞᱟᱵᱽ ᱯᱟᱦᱴᱟ ᱠᱷᱟᱱ ᱦᱚᱸᱭ ᱜᱟᱛᱮᱣ ᱟᱠᱟᱱᱟ᱾ ᱩᱱᱤ ᱜᱮ ᱯᱟᱹᱦᱤᱞ ᱠᱨᱤᱠᱮᱴᱟᱨ ᱡᱟᱸᱦᱟᱸᱭ ᱫᱚ ᱢᱤᱫ ᱢᱟᱦᱟᱨᱤ ᱟᱨ ᱴᱮᱥᱴ ᱨᱮᱱᱟᱜ ᱯᱟᱹᱦᱤᱞ ᱜᱟᱛᱮᱨᱮᱜᱮ ᱢᱮᱱ ᱚᱵ ᱫᱟ ᱢᱮᱪ ᱨᱮᱱᱟᱜ ᱥᱤᱨᱯᱟᱹᱭ ᱧᱟᱢ ᱟᱠᱟᱫᱟ᱾

ᱟᱭᱥᱤᱥᱤ ᱟᱜ ᱜᱷᱳᱥᱳᱱᱟ ᱨᱮ ᱒᱐᱑᱕ ᱥᱮᱨᱢᱟ ᱨᱮᱱᱟᱜ ᱥᱮᱨᱢᱟ ᱥᱮᱨᱟ ᱠᱨᱤᱠᱮᱴᱟᱨ ᱵᱷᱤᱛᱨᱤ ᱦᱚᱸᱭ ᱛᱟᱸᱦᱮᱸᱠᱟᱱᱟ᱾

 ᱮᱛᱦᱚᱵ ᱡᱤᱭᱚᱱ 
ᱠᱷᱩᱞᱱᱟ ᱠᱷᱚᱸᱰ ᱨᱮᱱᱟᱜ ᱥᱟᱛᱠᱷᱤᱨᱟ ᱦᱚᱱᱚᱛ ᱨᱮᱱᱟᱜ ᱠᱟᱞᱤᱜᱚᱸᱡᱽ ᱩᱯᱳᱡᱮᱞᱟ ᱨᱮᱱᱟᱜ ᱛᱮᱹᱛᱩᱞᱤᱭᱟᱹ ᱟᱛᱚᱨᱮ ᱢᱩᱥᱛᱟᱯᱷᱤᱡᱩᱨ ᱫᱚᱭ ᱡᱟᱱᱟᱢ ᱟᱠᱟᱱᱟ᱾ ᱒᱐᱑᱒ ᱥᱮᱨᱢᱟ ᱢᱩᱥᱛᱟᱯᱷᱤᱡᱩᱨ ᱫᱚ ᱯᱷᱟᱥᱴ ᱵᱳᱞᱟᱨ ᱠᱮᱢᱯ ᱨᱮ ᱥᱮᱞᱮᱫ ᱞᱟᱹᱜᱤᱛ ᱰᱷᱟᱠᱟ ᱨᱮᱭ ᱦᱮᱡᱞᱮᱱᱟ᱾ ᱟᱭᱟᱜ ᱡᱟᱱᱟᱢ ᱥᱚᱦᱚᱨ ᱥᱟᱛᱠᱷᱤᱨᱟ ᱨᱮ ᱚᱱᱩᱨᱫᱷᱳ-᱑᱗ ᱠᱨᱤᱠᱮᱴ ᱜᱟᱛᱮᱨᱮ ᱩᱱᱤ ᱟᱹᱰᱤ ᱢᱚᱡᱽ ᱠᱷᱮᱞᱮ ᱩᱫᱩᱜ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱩᱱᱤᱫᱚ ᱵᱤᱥᱤᱵᱤ ᱨᱮᱱᱟᱜ ᱯᱮᱹᱥ ᱯᱷᱟᱣᱱᱰᱮᱥᱚᱱ ᱨᱮ ᱠᱩ Bᱦᱳᱨᱛᱤ ᱠᱤᱫᱤᱫᱭᱟ᱾ ᱵᱟᱝᱞᱟᱫᱮᱥ ᱚᱱᱩᱨᱫᱷᱳ-᱑᱙ ᱫᱚᱞ ᱨᱮ ᱛᱟᱸᱦᱮᱸ ᱡᱚᱠᱷᱚᱡ ᱜᱮ ᱩᱱᱤ ᱫᱚ ᱫᱚᱞ ᱱᱤᱨᱵᱟᱪᱚᱠ ᱠᱚᱣᱟᱜ ᱱᱚᱡᱚᱨ ᱨᱮᱭ ᱦᱮᱡ ᱞᱮᱱᱟ᱾ 

᱒᱐᱑᱓-᱑᱔ ᱥᱮᱨᱢᱟ ᱨᱮ ᱠᱷᱩᱞᱱᱟ ᱯᱟᱦᱛᱟ ᱯᱟᱹᱦᱤᱞ ᱠᱞᱟᱥ ᱜᱟᱛᱮᱨᱮ ᱩᱱᱤᱭᱟᱜ ᱮᱛᱦᱚᱵ ᱦᱩᱭᱞᱮᱱᱟ᱾ ᱤᱱᱟᱹ ᱛᱟᱭᱚᱢ ᱥᱚᱝᱡᱩᱠᱛᱚ ᱟᱨᱚᱵᱽ ᱟᱢᱤᱨᱟᱛ ᱨᱮ ᱚᱱᱩᱨᱫᱷᱳ-᱑᱙ ᱡᱮᱜᱮᱛ ᱠᱟᱯ ᱨᱮ ᱘ ᱜᱚᱴᱟᱝ ᱣᱤᱠᱮᱴᱮ ᱧᱟᱢ ᱞᱮᱫᱟ᱾ ᱚᱱᱟ ᱠᱟᱨᱚᱱᱛᱮ ᱳᱭᱮᱥᱴᱤᱱᱰᱤᱡᱽ ᱥᱚᱯᱷᱚᱨ ᱨᱮ ᱵᱟᱝᱞᱟᱫᱮᱥ ᱮ ᱫᱚᱞ ᱨᱮ ᱦᱚᱸ ᱥᱩᱡᱳᱜᱮ ᱧᱟᱢ ᱠᱮᱫᱟ᱾ ᱱᱤᱭᱟᱹ ᱥᱚᱯᱷᱚᱨ ᱨᱮᱦᱚᱸ ᱵᱳᱞᱟᱨ ᱦᱤᱥᱟᱹᱵᱛᱮ ᱟᱹᱰᱤ ᱥᱩᱱᱟᱢᱮ ᱦᱟᱢᱮᱴ ᱠᱮᱫᱟ᱾ ᱮᱛᱦᱚᱵ ᱥᱮᱡ ᱟᱭᱟᱜ ᱵᱚᱞ ᱨᱮ ᱯᱮᱹᱥ ᱠᱚᱢ ᱛᱟᱸᱦᱮᱸᱠᱟᱱ ᱨᱮᱦᱚᱸ ᱒᱐᱑᱔-᱑᱕ ᱥᱮᱨᱢᱟ ᱥᱮᱡ ᱑᱙ᱹ᱐᱘ ᱜᱚᱲ ᱨᱮ ᱒᱖ ᱣᱤᱠᱮᱴᱮ ᱦᱟᱢᱮᱴ ᱞᱮᱫᱟ᱾ ᱑᱕ ᱢᱟᱨᱪ ᱒᱐᱑᱙ ᱥᱮᱨᱢᱟ ᱨᱮ ᱱᱤᱭᱩᱡᱤᱞᱮᱱᱰ ᱥᱚᱯᱷᱚᱨ ᱨᱮ ᱠᱷᱨᱟᱭᱤᱥᱴ ᱪᱟᱨᱪ ᱢᱚᱥᱡᱤᱫᱽ ᱨᱮ ᱦᱟᱢᱞᱟ ᱡᱚᱠᱷᱚᱱ ᱟᱡ ᱦᱚᱸ ᱚᱱᱟ ᱥᱚᱱᱛᱨᱟᱥᱤ ᱦᱟᱢᱞᱟᱭ ᱧᱮᱞ ᱞᱮᱫᱟ ᱟᱨ ᱟᱹᱰᱤ ᱱᱟᱥᱮᱱᱟᱜ ᱛᱮᱭ ᱵᱟᱸᱪᱟᱣᱞᱮᱱᱟ᱾

᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱒᱒ ᱢᱟᱨᱪ ᱢᱩᱥᱛᱟᱯᱷᱤᱡᱽ ᱮ ᱵᱟᱯᱞᱟᱣ ᱟᱠᱟᱱᱟ᱾

 ᱠᱨᱤᱠᱮᱴᱟᱨ ᱡᱤᱭᱚᱱ 

 ᱴᱤ ᱴᱳᱭᱮᱱᱴᱤ 

 ᱢᱤᱫ ᱢᱟᱦᱟᱨᱤ 

 ᱒᱐᱑᱙ ᱠᱨᱤᱠᱮᱴ ᱡᱮᱜᱮᱛ ᱠᱟᱯ 
᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱮᱯᱨᱤᱞ ᱪᱟᱸᱫᱚ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱞᱟᱹᱜᱤᱛ ᱢᱩᱥᱛᱟᱯᱷᱤᱡ ᱦᱚᱸ ᱵᱟᱝᱞᱟᱫᱮᱥ ᱫᱚᱞ ᱨᱮ ᱡᱟᱜᱟᱭ ᱧᱟᱢ ᱞᱮᱫᱟ᱾ ᱵᱟᱝᱞᱟᱫᱮᱥ ᱟᱜ ᱮᱭᱟᱭ ᱜᱟᱛᱮᱨᱮ ᱥᱤᱧᱚᱛ ᱵᱤᱨᱩᱫᱷ ᱢᱩᱥᱛᱟᱯᱷᱤᱡ ᱕ ᱜᱚᱴᱟᱝ ᱣᱤᱠᱮᱴᱮ ᱧᱟᱢ ᱞᱮᱫᱟ᱾ ᱤᱱᱟᱹ ᱠᱷᱟᱡ ᱥᱟᱠᱤᱵ ᱟᱞ ᱦᱟᱥᱟᱱ ᱛᱟᱭᱚᱢ ᱵᱟᱝᱞᱟᱫᱮᱥ ᱯᱟᱦᱴᱟ ᱠᱷᱚᱱ ᱩᱱᱤᱜᱮ ᱕ ᱣᱤᱠᱮᱴᱮ ᱧᱟᱢ ᱠᱮᱫᱟ᱾  ᱕ ᱡᱩᱞᱟᱭ ᱯᱟᱠᱤᱥᱛᱟᱱ ᱵᱤᱨᱩᱫᱷ ᱜᱟᱛᱮᱨᱮ ᱫᱷᱟᱹᱨᱛᱤ ᱨᱮᱱ ᱯᱩᱱ ᱟᱜ ᱩᱥᱟᱹᱨᱟ ᱟᱨ ᱵᱟᱝᱞᱟᱫᱮᱥ ᱨᱮᱱ ᱡᱚᱛᱚᱠᱷᱚᱱ ᱩᱥᱟᱹᱨᱟ ᱵᱳᱞᱟᱨ ᱦᱤᱥᱟᱹᱵᱛᱮ ᱑᱐᱐ ᱣᱤᱠᱮᱴ (᱕᱔ ᱜᱚᱴᱟᱝ ᱢᱮᱪ ᱨᱮ) ᱧᱟᱢ ᱨᱮᱱᱟᱜ ᱮ ᱨᱮᱠᱚᱨᱰ ᱠᱮᱫᱟ᱾ ᱚᱱᱟ ᱡᱮᱜᱮᱛ ᱠᱟᱯ ᱨᱮᱜᱮ ᱩᱱᱤ ᱟᱨ ᱢᱤᱫ ᱫᱷᱟᱣ ᱕ ᱜᱚᱴᱟᱝ ᱣᱤᱠᱮᱴᱮ ᱧᱟᱢ ᱞᱮᱫᱟ᱾ ᱘ ᱜᱚᱴᱟᱝ ᱢᱮᱪ ᱨᱮ ᱒᱐ ᱜᱚᱴᱟᱝ ᱣᱤᱠᱮᱴ ᱦᱟᱛᱟᱣ ᱠᱮᱛᱮ ᱒᱐᱑᱙ ᱡᱮᱜᱮᱛ ᱠᱨᱤᱠᱮᱴ ᱠᱟᱯᱮ ᱢᱩᱪᱟᱫᱽ ᱟᱠᱟᱫᱟ᱾  

 ᱨᱮᱠᱚᱨᱰᱠᱚ 

 ᱥᱤᱨᱯᱟᱹᱠᱚ 

 ᱵᱟᱨᱦᱮ ᱡᱚᱱᱚᱲ 

ᱥᱟᱹᱠᱷᱭᱟᱹᱛ

ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱ ᱠᱨᱤᱠᱮᱴᱟᱨ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ